ועדת הכספים, כנסת 25, פרוטוקול מספר 293, 2024-01-09 00:00

אליהו (אלי) רביבו: צוהריים טובים

אליהו (אלי) רביבו:  לפני שנפתח בדברי פתיחה לישיבת הוועדה, אני מבקש להזכיר לעצמי ולכולנו שלעצם העובדה שאנחנו עוסקים בענייני דיומא, עדיין לא מקהה את החושים המדממים על המצב המלחמתי, על עצם העובדה שטובי בנינו ובנותינו נמצאים כבני ערובה בידי חמאס-דאעש

אליהו (אלי) רביבו:  אני מבקש לבטא את כאבי בנפול טובי בנינו

אליהו (אלי) רביבו:  מי ייתן שהקדוש ברוך הוא ישלח נחמה למשפחותיהם, ישלח רפואה שלמה לפצועים ויחזיר את המפונים כמה שיותר מהר לבתיהם וכמובן שלצד הכרעת אויבינו ישיב הביתה את שבויינו כמה שיותר מהר

אליהו (אלי) רביבו:      אני מתכבד לפתוח את ישיבת ועדת הכספים בנושא המאבק בהון השחור לצורך הגדלת הכנסות המדינה

אליהו (אלי) רביבו:  זה לא סוד שתקציב 2024 מכיל קיצוצים נרחבים ועליות מיסים ויצירת מקורות הכנסה בדרכים מגוונות

אליהו (אלי) רביבו:  זה לא סוד שההון השחור בישראל מוערך על ידי בעלי המקצוע בכ-300 מיליארד שקלים

אליהו (אלי) רביבו:       אני מבקש לחלק את הדיון בנושא ההון השחור לשלוש החלקים: ההון השחור העסקי שהוא בגין אי דיווח על הכנסות, העלמות מס וכולי, הון שחור ביתי בגין עבודות מזדמנות למיניהן שלא מדווחות כהכנסה והון שחור פלילי שמשמש ומעודד פעולות פליליות לארגוני פשיעה והלבנות הון וחשבוניות פיקטיביות

אליהו (אלי) רביבו:       מטרותיי בדיון היום הן להבין מרשות המיסים מה סטטוס הפיילוט הפעולות לצמצום החשבוניות הפיקטיביות שעבר כאן בוועדה בחוק ההסדרים האחרון ואני גאה להיות בין מנסחי נוסחת הפשרה שהתקבלה

אליהו (אלי) רביבו:  נרצה לשמוע האם יש שימוש באופן שונה ופחות במזומן, לדון כיצד הרשויות נלחמות היום בהון השחור הפלילי בישראל ולהעלות רעיונות כיצד ניתן לצמצם את ההון השחור העסקי בישראל כמו למשל דיווח על השכרת דירת מגורים, התקני דלק ברכבים עסקיים וכולי

אליהו (אלי) רביבו:      אני מפנה את השאלה הראשונה שלי לנציגי רשות המיסים

אליהו (אלי) רביבו:  אשמח לקבל סטטוס על הפיילוט לצמצום החשבוניות הפיקטיביות

יואל חלימי: צוהריים טובים

יואל חלימי:  כמו שאדוני ציין, היית שותף בהחלטה שהתקבלה כאן לפני מספר חודשים

יואל חלימי:  הסטטוס של הפיילוט הוא כרגע שהוועדה החליטה שב-1 בינואר 2024 אנחנו עולים לאוויר כאשר מבחינה טכנולוגית אנחנו מוכנים

יואל חלימי:  הפיילוט – נקרא לו פיילוט למרות שזה לא בדיוק פיילוט – הוא פיילוט מחייב, כמו שאתה זוכר

אליהו (אלי) רביבו: נכון, אם כי מרוכך

יואל חלימי: אם כי מרוכך

יואל חלימי:  לדעתנו מרוכך מאוד אבל זה מה שהתקבל כאן, זה בסדר ואנחנו על זה

יואל חלימי:  אותו פיילוט באוויר מה-1 בינואר 2024

יואל חלימי:  נרשמו מרבית יצרני בתי התוכנה, או שהם בתהליך של רישום או שהם בפרודקשן, כלומר, הם כבר מצליחים לקבל מספרי הקצאה שזה מדהים

יואל חלימי:  הכול עובד וכרגע אין תקלות

יואל חלימי:  אנחנו מצליחים לתת את המספרים

יואל חלימי:  הוועדה החליטה לגבי הסכום שהוא מ-25

יואל חלימי: 000 שקלים לפני מע"מ וכמובן שהיירוט של אותם חשבוניות פיקטיביות יחל רק ב-1 בינואר 2025 כך שבשנה הזו אנחנו גם לומדים, גם מתנסים, רושמים את כל העסקים

יואל חלימי: מטמיעים

יואל חלימי: מטמיעים

יואל חלימי:  בסדר

אליהו (אלי) רביבו: זה לצד זה

אליהו (אלי) רביבו:  זה לא מבטל את מה שאמרת

אליהו (אלי) רביבו:  זה תהליך הטמעה שגם הציבור נדרש לו, גם בעלי המקצוע המלווים את העסקים

יואל חלימי: אנחנו מלווים גם את בתי התוכנה, את הלשכות, את לשכת רואי חשבון, יועצי מס, עורכי הדין, כל הפונים אלינו

יואל חלימי:  פתחנו כל מיני אפיקים כדי ליצור איתנו קשר

יואל חלימי:  אנחנו עולים ל-וובינרים ומדרכים שם

יואל חלימי:  אנחנו ממש מוכנים ועל זה

אליהו (אלי) רביבו: תגברתם את שירות המענה הטלפוני?     

יואל חלימי: תגברנו את מוקד שירות הלקוחות שכרגע גם נותן מענה לפיצויים העקיפים

אליהו (אלי) רביבו: נציגים ייעודיים שהכשרתם לטובת העניין?     

יואל חלימי: יש

אליהו (אלי) רביבו: כך שתהיה הפניית שיחה ייעודית לטובת הנושא?     

יואל חלימי: בהחלט כן

יואל חלימי:  אנחנו גם הקמנו את חדר הבקרה

אליהו (אלי) רביבו: לשם רצינו להגיע

יואל חלימי: חדר הבקרה כבר הוקם

יואל חלימי:  אין מספיק עובדים

יואל חלימי:  יש לנו קצת בעיות בגיוס עובדים

אליהו (אלי) רביבו: יש הרבה עובדים שהם בחל"ת

אליהו (אלי) רביבו:  תשדלו אותם

אליהו (אלי) רביבו:  הרעיון של חל"ת הוא כדי לעודד את המועסקים למצוא מעסיקים נוחים יותר ונדיבים יותר, ומתמרץ את המעסיקים לשמר את העובדים שלהם

יואל חלימי: אני אציין שאנחנו בהליך של גיוס וכל יום אנחנו מגייסים עובדים אלא שכאשר מדובר במת השכר, הפערים בין רשות המיסים למה שקורה בחוץ גבוהים ופחות אנשים נענים למשרות שלנו

אליהו (אלי) רביבו: מה תנאי הסף לקליטת עובדים?     

יואל חלימי: יש כל מיני רמות של תפקידים

יואל חלימי:  כמו שאתה זוכר אנחנו הרי ביקשנו לעבוד במשמרות כדי לתת מענה ולכן מדובר במנהלי משמרות שצריכים להיות עובדים מקצועיים מתחום הביקורת, מתחום המיסים, עובדים פנימיים שלנו שעברו הכשרות של חקירות, ביקורת וכל מה שאמרתי ובעצם מתפעלים את כל המודל

יואל חלימי:  אותם בקרים גם יכולים להגיע מבחוץ

אליהו (אלי) רביבו: הקושי הוא בגיוס הבקרים או מנהלי הביקורת?     

יואל חלימי: לצערי גם וגם אבל אנחנו עובדים

יואל חלימי:  מנהל רשות המיסים שם את זה כמשימה אסטרטגית ברשות המיסים, גם בנושא השכר וגם בנושא הגיוס

יואל חלימי:  אנחנו על זה ממש כל יום כדי לעשות את המיטב כדי לגייס עובדים

יואל חלימי:  אנחנו נסתדר

יואל חלימי:  כרגע אנחנו מסתדרים עם מה שיש

אליהו (אלי) רביבו: האם אתם בוחנים את האפשרות לקלוט בחזרה עובדים שפרשו לפנסיה לדוגמה? לעודד אותם לבוא בחלקיות משרה?     

יואל חלימי: אני יודע שזה כבר נעשה

יואל חלימי:  מחזירים עובדים, גם פנסיונרים לשעבר

יואל חלימי:  אני יודע שזה קורה במיוחד במס הכנסה

אליהו (אלי) רביבו: האם יש תהליך וגיוס מקביל לדוברי שפות נוספות?     

יואל חלימי: לא שידוע לי

אליהו (אלי) רביבו: אני מבקש לבדוק את זה

אליהו (אלי) רביבו:  כשנפתחת מחלקת מתן שירות לקוחות, נכון שיהיה שוויון הזדמנויות ומתן מענה מיטבי לדוברי שפות ומנטליות אחרות כמו עולים מאוקראינה, כמו דוברי ערבית, כמו כל ריכוז אוכלוסייה שדובר שפה עיקרית עם מנטליות חברתית אחרת שהיא שונה מהצבריות הישראלית

אליהו (אלי) רביבו:  יהיה נכון פעם ראשונה לעודד קליטת עובדים מאותו פלח שוק כדי לגרום לאינטגרציה חברתית ונכון יהיה לייעל את מתן השירות על ידי כך שמי שדובר את שפת אימו ובקי בכישורים החברתיים ידע איך לגשת לשאלה ולהנגיש את הנושא

אליהו (אלי) רביבו:  יכול להיות ששווה לשקול קיום סדנאות מרוכזות

אליהו (אלי) רביבו:  יגיעו לאיזשהו אודיטוריום בשלבים ואז יהיה קל יותר להנגיש את הרפורמה ולהסביר את הנכונות שלה כך שהיא לא תיראה נשכנית ללא טעם ולא תיראה כמי שבאה חלילה להכשיל עסקים

אליהו (אלי) רביבו:  בסופו של דבר אנחנו רוצים לעודד אנשים לפעול נכון, לשלם את מיסיהם בזמן וכדין ולעודד את מי שמבקש לעשות כן ולהראות לו את הצד החיובי של זה

אליהו (אלי) רביבו:  ציפיתי שתעשו את זה עוד קודם אבל זה בסדר, אנחנו כאן כדי לטייב את תהליכים

אליהו (אלי) רביבו:      אני חלילה לא בא בביקורת אלא רק מבקש לקבל התייחסות לעניין קליטת עובדים מאוכלוסיות שונות, גם אם לא עכשיו

יואל חלימי: זה קורה אדוני

אליהו (אלי) רביבו: אין בעיה

אליהו (אלי) רביבו:  אני לא מבטל

אליהו (אלי) רביבו:  אני רק אומר שאם כן, יפה מאוד ואני רוצה לקבל את זה חוות דעת וסקירה, ואם לא, אני מצפה שזה יהיה

אחמד טיבי: אפרופו המאבק בהון השחור, החברה הערבית כורעת תחת נטל הפשיעה

אחמד טיבי:  אחת הסיבות לפשיעה הגואה היא השוק השחור

אליהו (אלי) רביבו: חבר הכנסת טיבי, אתה צודק

אחמד טיבי: לכן אנחנו זועקים לסיוע ועזרה מול השוק השחור, מול הפושעים, מול השוק האפור, הפרוטקשן

אחמד טיבי:  ככל שממגרים את התופעה הזאת, שיעור הפשיעה ירד

אליהו (אלי) רביבו: אני לא רק חושב שאתה צודק אלא אתה מדייק

אליהו (אלי) רביבו:  אני רוצה להעלות מכאן הצעה ואולי שווה שנקדם אותה ביחד

אליהו (אלי) רביבו:  כל גבייה עודפת כתוצאה מביצוע אכיפה ברפורמה שאנחנו דנים בה כרגע, שהיא חלק מהשיח, הכספים שייגבו יועברו לשיפור תשתיות ובתי תרבות למיניהם או עידוד לחינוך נכון, צודק ומתבקש לאותה אוכלוסייה שממנה נגבו הכספים

אליהו (אלי) רביבו:  זאת אומרת, אני רוצה שבן אדם מיישוב מסוים יראה שכתוצאה מביצוע פעולת אכיפה, הכסף הזה מושב באופן ישיר לאותה אוכלוסייה ואנחנו באופן חינוכי נראה עד כמה שהמלחמה בהון השחור היא צודקת, מתבקשת, חינוכית ומיטיבה עם הפרט ולא עם קופת המדינה, כי גם אם זה מושב, זה מושב במעגלים רחבים וזה פחות מתגמל ופחות מתמרץ

אליהו (אלי) רביבו:  זה משהו שאני שוקל שנכון יהיה לקדם אותו

אליהו (אלי) רביבו:      אם כן, אתה אומר שלאור העובדה שהיישום בפועל ייכנס רק בינואר 2025, כרגע זה תהליך הטמעה, חשיפה ועידוד ואתם כן רואים שצרכנים מגלים עניין בשיתוף הפעולה

יואל חלימי: בהחלט

אליהו (אלי) רביבו: אני שמח ומעודד

אליהו (אלי) רביבו:  אני מקווה שבדיונים הבאים נוכל לקבל מספרים קצת יותר רחבים

יואל חלימי: בהחלט

יואל חלימי:  אני רוצה לציין שבגלל המלחמה התעכב כל הסיפור של הפרסום שלנו ושיווק ברשתות

יואל חלימי:  דחינו את זה בגלל המלחמה

יואל חלימי:  אנחנו נצא בחודש הבא לפרסום מסיבי

יואל חלימי:  יש פרויקט פרסום ושיווק של כל הדבר הזה עם כל מה שציינתם כאן

אליהו (אלי) רביבו: השיווק אמור להיות מתורגם?     

יואל חלימי: כן

אליהו (אלי) רביבו: אמור להיות תרגום לכמה שפות?     

יואל חלימי: כן

יואל חלימי:  בהחלט

יואל חלימי:  ברשתות, בעיתונות, ברדיו

אליהו (אלי) רביבו: יש איזשהו תוכן חינוכי או מתמרץ שהכסף שנגבה מיטיב?     

יואל חלימי: כן

אליהו (אלי) רביבו: יפה מאוד

אליהו (אלי) רביבו:  אני שמח

יואל חלימי: יש סרטון הדמיה לאן הכסף הולך – תחבורה, תשתיות, חינוך

אליהו (אלי) רביבו: נקבע שבעזרת השם בדיון הבא נציג אותו כאן

אליהו (אלי) רביבו:  תביאו את הסרטון גם אם הוא עדיין לא ישווק

יואל חלימי: בשמחה

אליהו (אלי) רביבו: בדרך כלל כאשר דוחים פעילות מסוימת בעת מלחמה, בנסיבות המלחמה, זה כדי לא להכביד על האוכלוסייה אליה הרפורמה או הפנייה אמורה לפנות ואני חושב שיש כאן איזושהי שגיאה כי זה לא עונש וזה לא קנס אלא זה בסך הכול לאפשר לקופת המדינה לקיים את עצמה ממקורות ההכנסה שמגיעה לה כתוצאה מהמיסים

אליהו (אלי) רביבו:  זה לא עונש

יואל חלימי: מסכים איתך

יואל חלימי:  דחינו בגלל מילואימניקים, מפתחי תוכנה שגויסו, עסקים וכולי

אליהו (אלי) רביבו: אני מבין שזה אספקט נוסף ואני מקבל אותו

אליהו (אלי) רביבו:      אני אשמח להעביר את השאלה הבאה לנציג בנק ישראל

אליהו (אלי) רביבו:  לא נמצאים

אליהו (אלי) רביבו:  אני מצר על כך

אליהו (אלי) רביבו:  הם ביקשו אישור לא להגיע? אתמול היינו בפגישה עם המפקח על הבנקים, איש נמרץ, חביב, רענן, מאוד מאוד חדור מטרה

אליהו (אלי) רביבו:  אם הייתי יודע הם לא מתכוונים להגיע לדיון היום, הייתי מבקש שיפעיל את קשריו

אליהו (אלי) רביבו:       אני אעביר שאלה לכלל הרשויות

אליהו (אלי) רביבו:  מה הם הצעדים שנעשים באופן אופרטיבי לצמצום ההון השחור הפלילי בישראל?     נמצאת הרשות להלבנת הון?     

תמר ולדמן: כן

אליהו (אלי) רביבו: משטרת ישראל? לא

אליהו (אלי) רביבו:      מנהל הוועדה, אני רואה את זה בחומרה

אליהו (אלי) רביבו:  אנשים הטריחו את עצמם, פינו זמן לדיון, הכנסת הקצתה את המשאבים הנדרשים, נציגים אחרים הגיעו

אליהו (אלי) רביבו:  אני מביע את מורת רוחי מההתנהגות הזאת

אליהו (אלי) רביבו:      אני אשמח לקבל סקירה לגבי הצעדים האופרטיביים שהרשויות שכן טרחו להגיע לכאן מבצעות כדי להילחם בהון השחור הפלילי

תמר ולדמן: שלום אדוני

תמר ולדמן:  צוהריים טובים

תמר ולדמן:  אני סגנית היועצת המשפטית ברשות לאיסור הלבנת הון ומימון טרור

תמר ולדמן:  בפתח הדברים אני אציין שהרשות לאיסור הלבנת הון היא רשות מודיעינית

תמר ולדמן:  אנחנו לא רשות אכיפה ולכן אנחנו יכולים רק לדבר על החלק שלנו

אליהו (אלי) רביבו: החלק שלכם הוא הרבה

תמר ולדמן: זה נכון

תמר ולדמן:  הרשות לאיסור הלבנת הון מוסמכת לקבל מידע מודיעיני מהגופים הפיננסיים שכפופים לחוק איסור הלבנת הון ולהעביר את המידע לרשויות אכיפת החוק, הן על פי בקשה של הרשויות והן באופן יזום אם אנחנו מאתרים אצלנו במערכות חשד

תמר ולדמן:  אנחנו חשבנו שהדיון עוסק יותר בפן של עבירות מס ולכן הבאנו נתונים

אליהו (אלי) רביבו: ניגע גם בזה

תמר ולדמן: בהקשר של עבירות מס, הרשות מוסמכת משנת 2017 להעביר מידע ישירות לרשות המיסים אם עולה חשד בנושאים שקשורים גם לחשבוניות פיקטיביות וגם להעלמות מס

תמר ולדמן:  סעיף 220

תמר ולדמן:  בשנת 2023 העברנו לרשות המיסים 161 פרפראזות, אנחנו שקוראים לזה כתבות מודיעיניות, מספר המהווה עלייה כאשר בשנת 2022 הועברו 130 כתבות ובשנת 2021 הועברו 83 כתבות

תמר ולדמן:  רוב הכתבות שאנחנו מעבירים הם בעקבות בקשות שמגיעות מרשות המיסים

תמר ולדמן:  בכל שנה יש כ-20 כתבות שאנחנו מעבירים באופן יזום

אליהו (אלי) רביבו: תוכלי לומר מה הן כתבות?     

תמר ולדמן: כתבות הן פרפראזה מודיעינית

תמר ולדמן:  זה מידע שאנחנו מעבירים והוא משמש למטרות מודיעיניות בלבד ורק לצרכים פליליים

תמר ולדמן:  זה מידע שנועד לסייע לרשויות האכיפה, בהקשר זה רשות המיסים, לחקור עבירות הלבנת הון ששאובות מעבירות מס שהוגדרו בחוק ואלה עבירות מס בהיקפים מאוד מאוד גבוהים

תמר ולדמן:      מעבר לפן האופרטיבי אנחנו משתפים פעולה עם רשות המיסים בהקשרים אחרים ויש לנו פרויקטים משותפים כדי לזהות תופעות פשיעה מסוימות

תמר ולדמן:  אנחנו בהחלט חושבים ששיתוף הפעולה בינינו לבין רשות המיסים הוא טוב ומשתפר עם השנים

תמר ולדמן:  בשנה שעברה חתמנו איתם על נוהל שיתוף פעולה שמסדיר את העבודה השוטפת בינינו

אליהו (אלי) רביבו: האם ההסדרה בשיתוף הפעולה עם כלל הגורמים הרלוונטיים כוללת קיום שולחן עגול לטיוב תהליכים, לזיהוי פוטנציאל עקומות, גידול בקיום העבירות? שאלה נוספת היא האם אתם מבצעים איזשהו ואימפקט חזרה בעקבות הפעולות שמבוצעות או לא מבוצעות שהן פועל יוצא של אותן כתבות שאתם מפיקים ושולחים

תמר ולדמן: יש משובים שאנחנו מקבלים

תמר ולדמן:  לא ידענו שנתבקש להציג כאן נתונים בהקשר הזה

אליהו (אלי) רביבו: אני שואל אם אתם מקבלים אותם

תמר ולדמן: אנחנו רוצים לקבל כדי לדעת האם המידע שלנו סייע אבל לא תמיד אנחנו מקבלים

תמר ולדמן:  מי שצריך לשאול, אלה אותן רשויות שמקבלות את המידע

תמר ולדמן:  אנחנו כל הזמן עובדים לטיוב המשובים כי אנחנו באמת רוצים לדעת גם עבורנו את מידת האפקטיביות

אליהו (אלי) רביבו: האם לגישתך קיום שולחן עגול יסייע בקבלת האינפורמציה איתה ניתן לפתח, או להעמיק יותר או לשנות? יכול להיות שהתזכירים שלכם משקפים מציאות מסוימת ובפועל הם משהו אחר

תמר ולדמן: יש לנו קשר רציף גם עם רשות המיסים וגם עם רשות האכיפה

תמר ולדמן:  אנחנו חברים בוועדה המתמדת הוקמה מכוח החלטת ממשלה שנועדה לטפל בפשיעה חמורה משנת 2006

תמר ולדמן:  אנחנו חלק מכל המערך של רשויות האכיפה שהוקם כדי להילחם בתופעות האלה של פשיעה חמורה והון שחור

תמר ולדמן:  אני חושבת שאת השאלות האלה צריך להפנות לרשויות האכיפה כי כאמור אנחנו לא רשות אכיפה אלא אנחנו רשות מודיעינית

תמר ולדמן:  באמת חבל שהמשטרה והפרקליטות לא כאן

ינון אזולאי: ב-2019 היה כאן מנהל רשות המיסים דאז ערן יעקב והציג לנו נתונים

ינון אזולאי:  הדרישה שלנו הייתה להגביר אכיפה

ינון אזולאי:  הוא הצביע על בעיות בחקיקה שתמנע את ההון השחור

ינון אזולאי:  מלבד שני דברים שאולי נעשו, האם אתם יכולים לתת לנו איזשהם נתונים לגבי עברייניים שנמצאו והגיעו כדי הליך משפטי?     

תמר ולדמן: זו שאלה לרשות המיסים

אליהו (אלי) רביבו: זו בדיוק הייתה השאלה ששאלתי לפני שנכנסת

אליהו (אלי) רביבו:  היא אומרת שקיים מארג יחסים בין הצדדים אבל עדיין גם מארג היחסים הזה לא מספיק כדי שהם יקבלו אימפקט בעקבות תזכירי המודיעין שהם בונים

אליהו (אלי) רביבו:  הם מכינים מה שהם קוראים כתבות, אותן פרפראזות מודיעיניות, מעבירים אותן והם לא מקבלים בחזרה אימפקט כדי לטייב את התהליכים, לעקוב יותר, להרפות

אליהו (אלי) רביבו:  זה תלוי אותה רשות שברצונה מעבירה את הנתונים בחזרה וברצונה לא מעבירה אותם

אליהו (אלי) רביבו:  זה מתכתב עם הצורך בהידוק מערכת היחסים בין המערכות השונות

תמר ולדמן: אם אני מבינה, אדוני שאל גבי חוק לגבי חוק צמצום השימוש במזומן

תמר ולדמן:  זו שאלה לרשות המיסים

ינון אזולאי: אתם מדברים על החוק של ה-200,000? אז רצינו שיהיה דיווח מ-50,000 עד 200,000 או מעל 200,000

ינון אזולאי:  היו חילוקי דעות בוועדה אצלכם

ינון אזולאי:  אני מדבר על רשות המיסים

יואל חלימי: אתה מדבר על מודל חשבוניות ישראל

ינון אזולאי: לא

ינון אזולאי:  אחזקת מזומן בבית

ינון אזולאי:  מה שאתה אומר, זה משהו אחר

ינון אזולאי:  מה שאתה אומר לגבי חשבוניות של למעלה מ-5,000 שקלים, זה עבר כאן

ינון אזולאי:  היה את הסיפור של ה-200,000 או 50,000

יואל חלימי: זה ירד בחוק ההסדרים

אליהו (אלי) רביבו: נכון אבל חבר הכנסת אזולאי מדבר על 2019

אליהו (אלי) רביבו:  הוא מדבר על אותו מסד כלים איתו הם אמורים להתמודד

אליהו (אלי) רביבו:  הוא כרגע מדבר על ההון שמותר לצבור בבית כמזומן

ינון אזולאי: זה היה בחוק ההסדרים

ינון אזולאי:  אני אתן לך דוגמה

ינון אזולאי:  רשות המיסים באה לכאן עם הסיפור של הממיסים

ינון אזולאי:  הטילו מס על הממיסים

ינון אזולאי:  אני חושב שזה היה ב-2020 או ב-2021

ינון אזולאי:  בסופו של דבר אחרי זמן מה הם חזרו ורצו איזשהן הקלות

ינון אזולאי:  חברי הכנסת העירו את ההערות והם לא שמעו אבל אחר כך באו עם הקלות

ינון אזולאי:  הם אמרו שהם רוצים לתת כאן הקלות ולקבוע מס על דברים אחרים

ינון אזולאי:      אתם באים להילחם בהון של העצמאים ואחר כך באים להילחם בהון השחור

ינון אזולאי:  זו הבעיה הכי גדולה

ינון אזולאי:  קודם כל העצמאים הם הרמאים והם הגנבים

ינון אזולאי:  תמיד אני מתלונן על זה ואומר שאם היו באים ומסתכלים באמת על העבריינים, היו תופסים את העבריינים, היית יודע עכשיו כמה הגיעו לכדי כתב אישום

ינון אזולאי:  היו עושים להם הליך מזורז והייתם שמים אותם מאחורי סורג ובריח 

ינון אזולאי:  היית רואה כמה כסף נכנס ואם כל שנה היו לך מיליארד שקלים, רק מהסיפור של הסולר היית צריך לקבל עכשיו שלושה מיליארד שקלים כנגד

ינון אזולאי:  אתה לא רואה את הנתונים

ינון אזולאי:  אומרים לך שהכנסנו את מיליארד השקלים כי היה יותר שימוש בסולר

ינון אזולאי:  זאת לא חכמה

ינון אזולאי:  יכול להיות שמצד אחד אולי הפסיקו קצת לטפל בסולר כביכול בכל מיני תכשירים כשמביאים את הבעיות של הסולר אבל זה לא נכון

ינון אזולאי:  היית צריך לקבל יותר ממיליארד שקלים הכנסה והיית צריך להגיד לי עכשיו שתפסנו ארגוני פשיעה גדולים

ינון אזולאי:  אנחנו יודעים שארגוני הפשיעה הגדולים ממשיכים ואצלם הכסף ממשיך לזרום ובסופו של דבר מי שאוכל אותה זה האזרח הקטן, אלה אותם עצמאים

ינון אזולאי:      לכן שאלנו, היושב-ראש שאל וגם אני שואל, האם יש לכם נתונים על אותם כתבי אישום, על אות אלה שהגיעו לכדי פסיקה

יואל חלימי: כרגע לא

ינון אזולאי: אנחנו לא מקבלים נתונים

ינון אזולאי:  זה בסדר, אתה לא הראשון שלא נותן לנו נתונים

ינון אזולאי:  אל תרגיש לא בנוח

יואל חלימי: אני מרגיש מצוין

יואל חלימי:  פשוט הנתונים לא אצלי

יואל חלימי:  יש נתונים

אליהו (אלי) רביבו: אני אופטימי שלוש פעמים

ינון אזולאי: שקודם כל יש נתונים

אליהו (אלי) רביבו: כן

אליהו (אלי) רביבו:  בדיוק, וגם זה שהוא מרגיש מצוין

אליהו (אלי) רביבו:  זה אומר שהוא מתכוון להגיד לך בהמשך המשפט שלדיון הבא הוא בוודאי ובוודאי ידאג להביא את הנתונים

ינון אזולאי: אני אופטימי כי יהיה עוד דיון

יואל חלימי:  בדיון הבא יהיו האנשים הנכונים מאגף החקירות ונגיע לכאן כמו שצריך

אליהו (אלי) רביבו: גם אתה

יואל חלימי: גם אני

אליהו (אלי) רביבו: בסדר, כי יש עוד שאלות שיהיו בהשקה

אורי גולדמן: לשכת עורכי הדין

אורי גולדמן:  הייתי בכל הישיבות הקודמות

אורי גולדמן:  אחד הדברים שכבודו רשם בזימון היום הוא הנושא של חוק צמצום השימוש במזומן

אורי גולדמן:  החוק הזה הוא מ-2018

אורי גולדמן:  זאת אומרת שכאן, אולי בניגוד לדברים החדשים, אולי יש נתונים

ינון אזולאי: אתה מדבר על ה-6,000 שקלים?     

אורי גולדמן: אני אפילו הולך אחד אחורה

אורי גולדמן:  אפילו 50 ו-11

אורי גולדמן:  אני מלווה אותו עוד מאז

אורי גולדמן:  באמת אחת הסיבות שבחוק ההסדרים לא עברו ה-200 וה-50, הייתה ביקורת הייתה שבגלל שאין הליך שמכניס את הכספים לתוך הבנקים – תכף אני אדבר על זה כי לשם כך באתי – יוצא שהכסף הזה נשאר בחוץ והוא ממשיך להיות במה שכבודו רשם כ-300 מיליארד שקלים

אורי גולדמן:  אני לא יודע איך יודעים כי זה כסף שחור

אורי גולדמן:  זה כסף שלא נכנס לבנקים כי עד היום לא הסדירו אותו

אורי גולדמן:  יצא כאן מצב שהורידו את הסכומים של חוק צמצום השימשו במזומן, היה 11, היום הוא 6,000 אבל אני כמעט בטוח, מהנתונים שאני רואה בתקשורת כי אנשי האוצר עוד לא העבירו אותם, שאין בזה הליך של גבייה

אורי גולדמן:  לכן כשראיתי את זה כאן, הזניקו אותי מלשכת עורכי הדין לבוא ולהסביר את זה גם כאן ואולי אפילו להציע פתרון כלשהו

אליהו (אלי) רביבו: אני אשמח להקשיב

אורי גולדמן: יש לי פתרון שמכירים אותו היטב חבריי וכולנו מחכים לו בשוק כי לכולם ברור שהמצב הופך לבור

אורי גולדמן:  לכולנו זה ברור

אורי גולדמן:  הסיבה ששלחו אותי היא שאי אפשר עכשיו לבוא ולהילחם ולשפוך את המים עם התינוק ואולי לחשוב על פתרון

אורי גולדמן:      אם כן, יש פתרון שלדעתי הוא בקנה כבר שלוש שנים ואנחנו קוראי לו גילוי מרצון

אורי גולדמן:  הוא נמצא בקנה ומשום מה הוא לא יוצא מהקנה

אורי גולדמן:  הגילוי מרצון בעצם מזמין אנשים שלא דיווחו על כספים לבוא ולעשות גילוי מרצון, לשלם את המס ולאחרונה – בשבוע שעבר – יש איזו אופציה להוסיף גילוי מרצון לקריפטו

אורי גולדמן:  רשות המיסים בנוהל שקוראים לו הוראת שעה שיצא בשבוע שעבר אמרה שהיא מוכנה לקבל גם את המיסוי מקריפטו

אורי גולדמן:  זאת אומרת, כל השוק מבין שזה אמור לקרות, כולם יושבים על הגדר ורוצים להזרים כסף למדינה ועוד אין את הנוהל הזה

אורי גולדמן:  אני לא יודע בדיוק איפה הוא תקוע אבל אולי חבריי יודעים

אורי גולדמן:      באתי לכאן גם מכיוון שהנושא של חשבוניות מודפסות שהפרויקט הוא פרויקט טוב וגם יש עליו מאמרים וכולי, אבל בסופו של דבר הוא לא יאפשר גבייה של כספים

אורי גולדמן:  הוא לא יכניס כסף לקופת המדינה

אורי גולדמן:  הוא ימנע

אורי גולדמן:  זה מה שהרשות מנסה

אליהו (אלי) רביבו: הוא יתמרץ צדדים לקיים עסקאות מדווחות

אורי גולדמן: נכון

אליהו (אלי) רביבו: וזה בוודאי באופן עקיף יכניס כספים מרובים

אליהו (אלי) רביבו:  זה הרציונל שלו

אורי גולדמן: נכון אבל הגילוי מרצון בוודאות יכניס כספים

אליהו (אלי) רביבו: גם זה יכניס כספים אלא זה ישאיר כי בן אדם מגיע ומפקיד וזה באופן עקיף אבל זה באחוזים מבוטלים

אליהו (אלי) רביבו:  האם לגישתך גילוי והפקדה מרצון אמור להיעשות תוך כדי איזשהו תמרוץ, עידוד, הטבה?     

אורי גולדמן: אין כאן תמרוץ, עידוד והטבה

אורי גולדמן:  התמרוץ היחיד שהוא נותן, שיום אחד הוא יצא לפועל - - -     

אליהו (אלי) רביבו: שהוא פטור מהליכים

אורי גולדמן: פוטר הליך פלילי

אליהו (אלי) רביבו: הוא פטור מקנסות שמגיעים בעקבות הליך פלילי

אורי גולדמן: כאן מה אומרים לך הגילוי מרצון? בוא אתה ותגלה לנו מרצון, תכניס את הכסף ותקבל פטור מהליך פלילי אם ההליך יאושר

אורי גולדמן:  בשבוע שעבר היה ניסיון דומה בקריפטו אבל שם מצוין בסעיף 5, בין הסעיפים הראשונים, שאתם יכולים להכניס את הכסף ממיסים אבל פטור מהליך פלילי לא תקבלו

אורי גולדמן:  כולנו בשוק אמרנו איזה יופי

אליהו (אלי) רביבו: עד שהגעתם לסעיף 5

אורי גולדמן: אמרתי שארבעת הסעיפים הראשונים מעולים, יש הרבה כסף בקריפטו, מדברים על מאות מיליונים, אבל כדי לתמרץ מישהו, זה משולב

אליהו (אלי) רביבו: זה תמרוץ

אליהו (אלי) רביבו:  מה עמדת רשות המיסים לעניין?     

יואל חלימי: לא יודע

אורי גולדמן: לדעתי זה תקוע במשרד המשפטים

אליהו (אלי) רביבו: אתה יודע לומר לי מה הצעדים שרשות המיסים מבצעת כדי להילחם בהון השחור הפלילי בישראל?     

יואל חלימי: כן

יואל חלימי:  אני יכול להגיד לך מה קורה היום

ינון אזולאי: מטילה על העצמאי

ינון אזולאי:  היינו כאן ויש פרוטוקול שלם

אליהו (אלי) רביבו: להבדיל ממני, הוא כבר שבע דיונים

אליהו (אלי) רביבו:  אני עוד יכול להיות דרוך אבל הוא כבר יודע מה תהיה התשובה

אליהו (אלי) רביבו:  בוא נפתיע אותו

יואל חלימי: ננסה להפתיע

ינון אזולאי: לא מה אתם הולכים לעשות אלא מה עשיתם

יואל חלימי: מה אנחנו עושים

אליהו (אלי) רביבו: מה עשיתם ומה עושים

אליהו (אלי) רביבו:  היה והרגע

יואל חלימי: מה שאנחנו עושים היה והרגע זאת פעילות חקירתית מתמדת והגשת כתבי אישום

ינון אזולאי: שזה מביא אותנו לשאלה שאם היה לנו את זה, לא היינו שואלים את זה

יואל חלימי: את הנתונים כרגע אין לי אותם אבל אני יודע שאנחנו עושים

אליהו (אלי) רביבו: אני מנסה לעזור לך

אליהו (אלי) רביבו:  אני חייב להראות לו שאתה יודע להפתיע

יואל חלימי: בישיבה הבאה

אליהו (אלי) רביבו: אתה יודע בכמה דיונים הוא שמע את אותם הסברים ואותן גישות? יש צוות משימה שהוא בין-משרדי והוא מתלבש כל פעם על תחום אחר

אורי גולדמן: פעם קראו לזה ועדת הרפורמות

אליהו (אלי) רביבו: לא

אליהו (אלי) רביבו:  יש צוות משימה בין-משרדי שמורכב מנציגים של הרשות למלחמה בטרור, רשות המיסים, משטרת ישראל, יחידה מסוימת במשטרת ישראל

אליהו (אלי) רביבו:  הם מגיעים לאזורים מסוימים או לתחומי עיסוק מסוימים ועושים מה שנקרא הרמת מסך

אליהו (אלי) רביבו:  אם אדם נוסע ברכב בשווי שני מיליון שקלים והוא חותם בלשכה, יש שאלות מסקנות ששווה לקבל עליהן תשובה

אליהו (אלי) רביבו:  זה מהלך אופרטיבי דרכו ניתן להילחם בהון שחור

אליהו (אלי) רביבו:  הנה דוגמה

אליהו (אלי) רביבו:  זה לא שייך לנתונים שחבר הכנסת אזולאי מבקש ושאני ביקשתי קודם לכן אלא זה כלי אפקטיבי

אליהו (אלי) רביבו:       עוד דוגמה

אליהו (אלי) רביבו:  אם בשכונה מסוימת בעיר מסוימת שוק הדירות מדבר על כך שדירה איקס נסחרת בשני מיליון שקלים ויש אינדיקציה – יש מספיק דרכים לקבל אינדיקציות - שבוצעה עסקה על ידי בן אדם ששווה לבדוק מהיכן ולמה הוא קנה דווקא בעת הזאת ובמקום הזה

אליהו (אלי) רביבו:  מתקשרים ושואלים לגבי הדירות ונאמר שהיא נמכרה ב-3

אליהו (אלי) רביבו: 5 מיליון שקלים

אליהו (אלי) רביבו:  כאשר לפי השוק היא שווה 2

אליהו (אלי) רביבו: 300 מיליון שקלים

אליהו (אלי) רביבו:  צריך להיות עניין, בוא נבדוק ונרים מסך

אליהו (אלי) רביבו:  אז אתה מגלה שבן אדם קיבל חלק גדול מהכסף במזוודה ואתה מגלה שהבן אדם לא לקח משכנתה וצריך לבדוק מה מקור עיסוקו, מהיכן הוא הביא את הכסף ולמה

אליהו (אלי) רביבו:  או ד גמה נוספת לפיה יכול בן אדם שאומר שהוא מקבל גמלה מביטוח לאומי אבל הוא שיפץ את כל הבית שלו במחיר שהוא יותר משווי כל הבית והבית מצולם ומאובטח

אליהו (אלי) רביבו:      כך אתה נלחם בהון השחור כי כשאין מה לעשות עם הכסף, אדם ינסה פחות לעשות כסף שחור

אליהו (אלי) רביבו:  כשיש מה לעשות איתו, החיים ממשיכים

אליהו (אלי) רביבו:  כשאתה לא נלחם בזה, בוודאי ובוודאי שבסוף אתה תגיע לעצמאי הקטן שמנסה לשרוד ולהרים את הראש מעל המים עליו דיברת זה עתה

אליהו (אלי) רביבו:  זה מעגל קסמים שעד שלא פורצים אותו, הוא מתמשך ומתחזק ומעבה את עצמו

אליהו (אלי) רביבו:  הנה דוגמה למלחמה אפקטיבית שניתן להילחם בהון שחור פלילי

אליהו (אלי) רביבו:  אפשרי?     

יואל חלימי: בהחלט

אליהו (אלי) רביבו: יופי

אליהו (אלי) רביבו:  אם מישהי בת 75 שבחייה לא עבדה ויש לה בן וסדרה 5, לא יודע איך קוראים לזה, ב-800,000 שקלים - שווה לפגוש אותה, לשבת, לשתות איתה כוס קפה ושתלמד אותך איך עושים את זה כי גם אני רוצה להגיע לזה

אליהו (אלי) רביבו:  הנה דוגמה לצעד אופרטיבי

אליהו (אלי) רביבו:  שתפו אותנו בצעדים האופרטיביים שאתם מבצעים עם אותם תזכירים שאתם מקבלים מהרשות למלחמה בהלבנת הון ובלי אלא אלה שאתם עושים באופן יזום שלכם

יואל חלימי: כמו שאמרתי, בנוסף לצעדים שציינת שמוכרים לנו, אנחנו גם מגישים כתבי אישום

אליהו (אלי) רביבו: כמה תיקים נפתחו ב-2023?     

יואל חלימי: הגשנו

יואל חלימי:  לא נפתחו

יואל חלימי:  כבר הגשנו אותם

יואל חלימי:  במס הכנסה כ-250 כתבי אישום ובמע"מ כ-270 כתבי אישום

יואל חלימי:  זה רק בשנת 2023

ינון אזולאי: ההגדרה שלהם היא הון שחור?     

יואל חלימי: ברובם

יואל חלימי:  בהחלט

יואל חלימי:  פיקטיביות, הון שחור

יואל חלימי:  אלה חקירות מס הכנסה, חקירות מע"מ

ינון אזולאי: אגב, אני לא חושב שהחשבונות הפיקטיביות נכנסות בהון השחור

ינון אזולאי:  לא תמיד זה הולך עם החשבוניות

ינון אזולאי:  כשאתה מדבר על ההון השחור, לא תמיד זה אצל אלה שמוציאים את החשבונית

יואל חלימי: אבל הפוך כן

יואל חלימי:  הפיקטיביות הן בדרך כלל נקשרות

יואל חלימי:  אולי ההון השחור הוא לא כולו פיקטיביות אבל הפיקטיביות הן הון שחור

אליהו (אלי) רביבו: אני מקבל את זה

ינון אזולאי: אתה אומר ש-90 אחוזים ממה שיש לך שם זה הון שחור

יואל חלימי: בהחלט

ינון אזולאי: אגב, בחשבונות הפיקטיביות יש לכם נתונים שאומרים באיזה תחומים? נגיד עפר או סולר

יואל חלימי: כן

יואל חלימי:  יש לנו ענפים

יואל חלימי:  תשתיות, כוח אדם

אליהו (אלי) רביבו: צריך להחמיא למי שעוסק בתחום הזה, חבר הכנסת דלל, שהם יודעים להיות יצירתיים והם עוברים מתחום לתחום

יואל חלימי: אתה צודק כי היום אפשר לפגוש אותם בכל ענף

יואל חלימי:  בכל הענפים יש היום חשבוניות פיקטיביות

אליהו (אלי) רביבו: מה הצעדים שרשות המיסים מעוניינת לקדם לצורך הגדלת הכנסות המדינה על חשבון ההון השחור?     

יואל חלימי: כמו שאתה יודע אני אמון על מודל חשבוניות ישראל

יואל חלימי:  זה פרויקט אסטרטגי, פרויקט-על, הוא מפלצת של פרויקט

יואל חלימי:  בנוסף לזה יש עוד פרויקטים אבל לצערי האנשים שיוכלו לפרט שחסרים כרגע כאן אבל בוא נוסיף את זה לדיון הבא

ינון אזולאי: אתה רוצה שבוע דיונים?     

יואל חלימי: היושב-ראש הציע דיון נוסף

אליהו (אלי) רביבו: לא, אני לא הצעתי אבל אין מנוס

אליהו (אלי) רביבו:  שנית, אני לא רוצה להוציא אותך עכשיו מאולם הדיונים כדי שתגייס את הנתונים שביקשנו לאורך כל הדיון כי אז אנחנו לא נהיה אפילו מניין

אליהו (אלי) רביבו:       סתם לדוגמה, ספר לי כמה צוותי משימה כאלה, כמו שדיברתי עליהם, קיימים

יואל חלימי: כמו שאמרת, יש כל פעם במקום אחר

אליהו (אלי) רביבו: כמה צוותים כאלה קיימים?     

יואל חלימי: יש צוות משימה אחד

אליהו (אלי) רביבו: אני יכול לחשוף כמה יש? מותר לי?      

אליהו דלל: עזוב

אליהו דלל:  מה הגדול המוערך של אומדן?      

אליהו (אלי) רביבו: 300 מיליארד

אליהו דלל: גם אם זה היה 100 מיליארד או 10 מיליארד, צריך לטפל בזה בנחישות

אליהו דלל:  אני אומר לך כבוד היושב-ראש, תודה שהעלית את הנושא הזה

אליהו דלל:  אני רוצה לומר לכם שאין עבודה שלא עבדתי בה כולל ירקן בשוק הכרמל וגם שם היו לא מעט תופעות של פרוטקשן וכך הלאה

אליהו דלל:  זה שאין מע"מ על פירות וירקות, אני אומר לכם שאני חרד

אליהו (אלי) רביבו: אתה אומר שהגובה של המע"מ לא מעניין אבל שיהיה משהו

אליהו דלל: שיהיה

אליהו דלל:  יש מע"מ על הביצים ויש מע"מ על חלב ועל כל דבר למעט פירות וירקות

אליהו דלל:  בפירות וירקות יש 1,000 סיבות שאתה יכול למצוא למה כן ולמה לא, אבל לא יכול להיות שמחריגים אותם לחלוטין

אליהו דלל:  היום זה אולי קצת פחות

אליהו דלל:  פעם כמעט 70 אחוזים מסך כל השיווק בפירות וירקות היו בשווקים אבל היום זה בדיוק הפוך, היום זה כ-20 אחוזים

אליהו דלל:  גם כאשר ירקן מוכר ביצים, הוא גובה אלת המע"מ אבל לא בטוח שהוא נותן אותו

אליהו דלל:  כי אין לו חוק דיווח

אליהו דלל:       אני יודע שזה קשה אבל אני אומר גם לכם שנכון שיש משפחות שזה יעלה להן ואנחנו לא רוצים לפגוע בהן, אבל תבינו שעלות הפטור ממע"מ בפירות וירקות מגיע ל-4

אליהו דלל: 2 מיליארד שקלים

אליהו דלל:  אמרתי את זה גם לראש הממשלה

אליהו דלל:  אם אתה תיקח 300,000 משפחות והן זקוקות לאותם פירות וירקות והפטור ממע"מ מגיע להן, אם תעשה את החשבון – ואני עשיתי אותו - מגיע ל-1,000 שקלים בשנה

אליהו דלל:  תן לאותן 300,000 משפחות את ה-1,000 שקלים ואז קיבלת בערך ארבעה מיליארד שקלים הכנסות מדינה

אליהו דלל:  יותר מזה, אלה לא הכנסות מדינה אלא זאת פעילות מול ההון השחור כי שם נמצא עוד הון שחור ואני לא יודע כמה

אליהו דלל:  כשצריך לדווח למע"מ, אתה מדווח כל חודש ושם אתה צריך לדעת כמה אתה מדווח, כמה אתה קונה ולמי מכרת

אליהו דלל:  זה נכון שיבוא מישהו ויאמר לך שיש לו פחת על פירות וירקות

אליהו דלל:  אני יכול להגיד לך שפחת יכול להיות רק בעגבניות ובמלפפונים

אליהו דלל:  בכל השאר אין פחת

אליהו (אלי) רביבו: למה?     

אליהו דלל: כי זה יומי

אליהו דלל:  המלפפון אחרי יום נעשה קווצ'

ינון אזולאי: לא יודע איפה אתה קונה

ינון אזולאי:  אני מחזיק את המלפפון כמה ימים

אליהו דלל: אתה צריך לעטוף אותו בנייר ולשים בשקית ניילון במקרר

אליהו דלל:      בכל מקרה, אם רוצים להילחם בהון השחור, וצריך לדעת מהיכן מביאים את הכסף בשנת 2024, זה חלק – לא רוצה להגיד קטן - בכיוון מסוים שאנחנו צריכים לפעול

אליהו דלל:       תודה רבה לך על הדיון הזה

אליהו (אלי) רביבו: תודה רבה לך חבר הכנסת דלל

אליהו (אלי) רביבו:  החכמת אותי

אליהו (אלי) רביבו:  כל פעם מחדש אתה מחכים אותי

אליהו (אלי) רביבו:      ברשותכם, אני רוצה לחזור לצוות המשימה

אליהו (אלי) רביבו:  אני לא יודע אם מותר לי לחשוף כאן כמה צוותי משימה יש

אליהו (אלי) רביבו:  מבלי שאני אנקוב בכמות, אבל היא מזערית

אליהו (אלי) רביבו:  כאשר בודקים יחס של עלות מול תועלת, להקים צוות, כמה שלא יעלה, זה לא פרומיל מהתוצר שעבודה שלו כאנשי מקצוע יכולה להניב

אליהו (אלי) רביבו:  בהכרח מלחמה בהון שחור היא מלחמה בפשע

אליהו דלל: אתה רואה את מכוניות היוקרה

אליהו דלל:  אני לא רוצה לפרט כאן אבל בהזדמנות אני אשמח לספר לך עוד סודות

אליהו (אלי) רביבו: אני אשמח

אליהו (אלי) רביבו:  אני מניח שאין מחלוקת בין הצדדים עד כמה באמת הערך המוסף הוא גדול להכניס בפעם הראשונה הרבה כסף לקופת המדינה

אליהו (אלי) רביבו:  גביית כסף בהיקפים כאלה בהכרח תוריד גזרות, תבטל חסמים מעל עסקים קטנים ובינוניים, תוסיף ביטחון ברחובות, תילחם בפשע, תוריד את העומס על בתי כלא ועל ההוצאות המרובות שיש לנו

אליהו (אלי) רביבו:  אני אומר שאם אנחנו נהיה יצירתיים גם באפקט הזה, נפתח עוד צוותי משימה ותיישמו שולחן עגול ותדאגו, כלל הרשויות, באופן תדיר ומחויב להעביר לרשות למלחמה בהלבנת הון התייחסות לאותם תזכירים מודיעיניים שהרשות מעבירה כדי שיוכלו לטייב ולתת לכם משוב, זה רק יסייע לכולם להפוך את העבודה לקלה יותר, מיטיבה יותר והיא תיטיב עם אזרחי מדינת ישראל

אליהו דלל: שאלה

אליהו דלל:  לא תמיד אני מצפה לתשובה אבל היכן שיש גניבות חול תשימו עין

אליהו דלל:  יותר מזה אני לא רוצה להוסיף

אליהו דלל:  פעם קיבלתי רימון הביתה

ינון אזולאי: אני אגיד

ינון אזולאי:  לי אין בעיה לקבל רימונים

ינון אזולאי:  אני גר בקומה רביעית

אליהו דלל: קיבלתי הביתה רימון רסס

ינון אזולאי: ארגוני הפשע מפחידים את כולם והיום לצערי הם שולטים בחלק גדול מן השוק

ינון אזולאי:  בהם לא מטפלים

ינון אזולאי:  אין מספיק כוח אדם

אליהו (אלי) רביבו: וכשלא מטפלים בהם, נטפלים לאחרים

ינון אזולאי: נכון

ינון אזולאי:  יש ואקום ובסופו של דבר מי שאוכל אותו זה אותו אזרח תמים שהולך בדרך הישרה

אליהו דלל: כשאומרים מחיר מול תועלת, קחו את ה-20 אחוזים שם יש את ה-80 אחוזים

אליהו דלל:  לפעמים זה קורה לנו כי יותר קל לנו לטפל באותה מכולת קטנה או באותו אדם שבאותו רגע לא רשם את הקבלה וכך הלאה כי זה קורה

אליהו דלל:  לא אומר לכם שלא

אליהו דלל:  הרבה יותר קל

אליהו דלל:  הכסף הגדול נמצא בארגוני הפשע ואפשר להגיע אליהם

אליהו דלל:  תרצו עזרה ממני, אני אומר לכם שאני מכיר מכל הכיוונים

אליהו דלל:  באתי לדיון היום – הייתי עכשיו בכל מיני שדולות – כי אני חושב שעצם העלאת הנושא הוא מאוד חשוב ברגע הזה כי אנחנו הולכים להטיל לא מעט מיסים

אליהו (אלי) רביבו: אתה צודק

אליהו (אלי) רביבו:  דיברתי על זה בדברי הפתיחה שלי

אליהו דלל: אנחנו במלחמה ואנחנו חייבים לעשות הכול כדי שבמלחמה הזאת לא תהיה קריסה כלכלית

אליהו דלל:  לא יכול להיות שמצד אחד שכבה מסוימת שעובדת לא לפי חוק ועוד כל מיני דברים, הם בעצם יחגגו על חשבון המדינה

אליהו דלל:  את זה צריך למנוע, חד משמעית

אליהו (אלי) רביבו: אני לחלוטין מקבל את זה

אליהו (אלי) רביבו:        אני מסכם את הדיון

אליהו (אלי) רביבו:  הוועדה מודה לנציגים שהתאמצו והגיעו וכן לחברי הכנסת הפעילים

אליהו (אלי) רביבו:      הוועדה קובעת שהיא תתכנס לדיון המשך בנושא הזה ומצפה מהנציגים שהגיעו להביא את הנתונים החסרים ולצרף את אנשי המקצוע מטעם הרשויות הרלוונטיות, אלה שיודעים לענות

אליהו (אלי) רביבו:  לספק תוכניות והצעות ייעול כדי להיאבק בהון השחור בארבעת הרבדים שציינתי בדברי הפתיחה שלי

אליהו (אלי) רביבו:      הוועדה רואה בחומרה את אי הגעת נציגי הרשויות הרלוונטיות שהוזמנו ומצפה להגעתם בדיון הבא

אליהו (אלי) רביבו:      נמשיך לעקוב אחר תוכניות הפעולה הנדרשות, המתוכננות והמבוצעות כדי להגדיל את הכנסות המדינה באמצעות המלחמה בהון השחור

אליהו (אלי) רביבו:       הישיבה נעולה

אליהו (אלי) רביבו:  תודה